బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
మోదీని ఆకాశానికెత్తిన అంబానీ భార్య..! ఎందుకో తెలుసా?
Sports Business Summit | ముకేశ్ అంబానీ భార్య నీతా అంబానీ నరేంద్ర మోదీని పొగడ్తలతో ముంచేశారు. అంతర్జాతీయంగా భారత్ బలమైన క్రీడా దేశంగా ఎదగడానికి ప్రభుత్వం ఎంతో కృషి చేస్తోందన్నారు.
Samayam Telugu | Updated:
Oct 9, 2019, 01:33PM IST
మోదీని ఆకాశానికెత్తిన అంబానీ భార్య..! ఎందుకో తెలుసా?
హైలైట్స్
లండన్‌లో స్పోర్ట్స్ బిజినెస్ సదస్సు
ఇందులో పాల్గొన్న నీతా అంబానీ
దేశంలో క్రీడల అభివృద్ధికి ప్రభుత్వం ఎన్నో చర్యలు తీసుకుంటుందని కితాబు
అపర కుబేరుడు ముకేశ్ అంబానీ భార్య, రిలయన్స్ ఫౌండేషన్ వ్యవస్థాపకురాలు నీతా అంబానీ ప్రధాని నరేంద్ర మోదీని పొగడ్తలతో ముంచేశారు. మోదీ భారత్‌ను క్రీడా దేశంగా మార్చశారని ఆకాశానికి ఎత్తేశారు. లండన్‌లో జరుగుతున్న స్పోర్ట్స్ బిజినెస్ సదస్సులో నీతా అంబానీ ఈ విధంగా మాట్లాడారు.
నీతా అంబానీ సదస్సులో మాట్లాడుతూ గ్రేట్ ఇండియన్ థింకర్ స్వామి వివేకానందను కూడా గుర్తు చేసుకున్నారు. ‘శరీరాన్ని దృఢంగా మార్చుకోవాలంటే గేమ్స్ నేర్చుకోండి. ఫుట్‌బాల్ ఆడండి. ఫుట్‌బాల్‌తో మీరు దేవుడికి దగ్గరగా ఉండొచ్చు’ అని స్వామి వివేకానంద చెప్పారని నీతా అంబానీ వివరించారు. నీతా అంబానీ ఇంటర్నేషనల్ ఒలంపిక్ కమిటీ (ఐఓసీ)లో సభ్యురాలిగా కూడా ఉన్నారు.
Also Read: అంబానీ పేరుకు అర్థం తెలుసా? గూగుల్ ఎంత కరెక్ట్‌గా చెప్పిందో చూడండి!
క్రీడలను ప్రోత్సహించేందుకు మోదీ ప్రభుత్వం తీసుకుంటున్న చర్యలు అభినందనీయమని నీతా అంబానీ పేర్కొన్నారు. క్రీడల్లో బలమైన దేశంగా ఎదాగాలంటే ప్రభుత్వ సహకారం ఎంతో అవసరమని అభిప్రాయపడ్డారు. క్రీడల్లో భారత్‌ను అంతర్జాతీయ శక్తిగా నిలిపేందుకు మోదీ కృషి చేస్తున్నారని కితాబిచ్చారు. యోగాను అంతర్జాతీయంగా ప్రమోట్ చేయడంతోపాటు క్రీడాలను ప్రోత్సహించేందుకు ఇటీవలనే ఖేలో ఇండియా, ఫిట్ ఇండియా అనే రెండు కీలక కార్యక్రమాలను ప్రారంభించారని తెలిపారు.
Also Read: ధోనీ దంచికొడతాడా? లేదంటే అంబానీ అదరగొడతాడా?
ఇకపోతే రిలయన్స్ ఫౌండేషన్‌ చైర్‌పర్సన్‌గా ఉన్న నీతా అంబానీ.. దీని ద్వారా భారత్‌లో వివిధ రకాల స్పోర్ట్స్‌ను ప్రమోట్ చేస్తూ వస్తున్నారు. రిలయన్స్ ఫౌండేషన్ సహా ముంబై ఇండియన్స్ ప్రమోట్ చేస్తున్న పలు కార్యక్రమాల్లో చెప్పుకోదగ్గది ఎడ్యుకేషన్ అండ్ స్పోర్ట్స్ ఫర్ ఆల్ ప్రోగ్రామ్. ఫౌండేషన్ ఇందులో భాగంగా ప్రతి సంవత్సరం రెండు వేలకుపైగా పిల్లలకు ముంబై ఇండియన్ లైవ్ మ్యాచ్‌లను స్టేడియానికి తీసుకెళ్లి చూపిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.